**P R O G R A M**

**Domenico Scarlatti, 1685.-1757.**

Sonata u E-duru, L. 23, obr. V. Vidović

**Johann S. Bach, (1685.-1750.)**

Prelude iz 3. suite za lutnju, BWV 995, obr. V. Vidović

# **Viktor Vidović, (r. 1973.)**

Zdenkina pjesma

**Boris Papandopulo, (1906. – 1991)**

Tri hrvatska plesa

*Allegretto vivace*

*Moderato*

*Allegro commodo*

**Alfi Kabiljo, (r. 1935.)**

Suita za Idu i Alexandra za gitaru

*Preludij*

*Nokturno*

*Valcer s terase pokraj Grassa*

**Viktor Vidović, (r. 1973.)**

*Stavak za sretnu osobu*

*Napuštene staze*

*Samba*

**Isaac Albeniz, (1860.-1909.)**

Sevilla iz Španjolske suite, op. 47, obr. V. Vidović

**Viktor Vidović**, gitara

PUČKO OTVORENO UČILIŠTE KRIŽEVCI

GLAZBENA ŠKOLA ALBERTA ŠTRIGE KRIŽEVCI

Koncert

**VIKTOR VIDOVIĆ**

**gitara**

 KONCERTNA DVORANA GLAZBENE ŠKOLE

**Križevci, srijeda, 24. 9. 2014. u 19.00 sati**

**ULAZ SLOBODAN**

**Koncert je ostvaren uz financijsku potporu Ministarstva kulture RH i grada Križevaca**

 **Viktor Vidović** rođen je 1973. godine u Karlovcu. Potječe iz poznate glazbene obitelji što je svakako utjecalo na postizanje značajnih rezultata već u najranijoj dobi. S 12 godina održava prvi samostalni koncert, a s 13 osvaja prva mjesta na službenim natjecanjima Hrvatske i bivše Jugoslavije. S 14 godina upisuje Konzervatorij u Ženevi u klasi brazilske gitaristice Marie Livie Sao Marcos pod čijim vodstvom osvaja prvu nagradu na Međunarodnom natjecanju glazbenih umjetnika (CIEM) u Ženevi kao najmlađi pobjednik u povijesti natjecanja, nagradu ''Villa Lobos'' te ''Patek Philippe'' nagradu za posebnu glazbenu interpretaciju.

 Konzervatorij u Ženevi završava sa 16 godina i dobiva diplomu ''s prvom nagradom virtuoziteta''. Upisuje studij na salzburškom Mozarteumu, gdje u klasi profesora Matthiasa Seidela stječe stupanj magistra umjetnosti. Za posebna umjetnička dostignuća i uspjehe tijekom studija dobiva nagradu ''Franz Kossak'' te nagradu austrijskog Ministarstva kulture. Godine 1995. prima posebnu nagrada za interpretaciju suvremene glazbe na Međunarodnom glazbenom natjecanju u Templinu. Polazi majstorske tečajeve Lea Brouwera, Eliota Fiska, Davida Tannenbauma i drugih velikih umjetnika. Kao finalist međunarodnog natjecanja gitarista Rene Bartoli u Francuskoj, 2000. godine, nagrađen je i posebnom nagradom publike.

 Kao solist i komorni glazbenik bilježi niz zapaženih koncerata u prestižnim dvoranama diljem Evrope (Italija, Švicarska, Njemačka, Francuska, Španjolska, Portugal, Belgija, Rusija, Austrija, Mađarska, Makedonija, Slovenija, Nizozemska i dr.). Nastupao je uz pratnju eminentnih orkestara, između ostalih sa Zagrebačkim solistima, Zagrebačkom filharmonijom, Orkestrom Romanske Švicarske i Štutgartskom filharmonijom. Ostvario je veći broj tonskih zapisa i koncerata u duetu sa sestrom Anom Vidović, vrhunskom gitaristicom.

 Autor je velikog broja skladbi za gitaru i razne komorne sastave.

 Snimke Viktora Vidovića izdale su diskografske kuće REM (Francuska), Musica Helvetica (Švicarska), Croatia records i Aquarius records (Hrvatska). Objavio je deset nosača zvuka i jedan DVD.

 Dobitnik je diskografske nagrade Porin 2007., 2008., 2009. i 2013. godine.

 Radio je kao profesor gitare u Glazbenoj školi Karlovac i honorarno na Muzičkoj akademiji u Zagrebu (2000.-2002). Uz koncertnu djelatnost održava majstorske seminare.